ສະຫະລັດ ແລະ EU ປະນາມລີເບຍ ທີ່​ປາບປາມ ພວກປະທ້ວງ ຢ່າງຮຸນແຮງ
ທ່ານ Crowley ກ່າວວ່າ Washington ໄດ້ສະ​ແດງ​ການ​ຄັດຄ້ານຕໍ່​ການ​​ໃຊ້​ກໍາລັງ ຕໍ່ພວກປະທ້ວງຢ່າງ​ເຖິງ​ຕາຍ ກັບລັດຖະມົນຕີການຕ່າງປະເທດລີເບຍ.
ສະຫະລັດແລະສະຫະພາບຢູໂຣບໄດ້ປະນາມລັດຖະບານ ລີເບຍ ທີ່ໄດ້ທໍາການປາບປາມພວກປະທ້ວງຕໍ່ຕ້ານລັດຖະ ບານຢ່າງຮຸນແຮງ ທີ່ພາໃຫ້ມີການເສຍ ເລືອດເນື້ອນັ້ນ ແລະຮຽກຮ້ອງໄປຍັງປະເທດໃນອາຟຣິກາເໝືອແຫ່ງນັ້ນ ບໍ່ໃຫ້ ໃຊ້ຄວາມຮຸນແຮງ ຕໍ່ພວກທີ່ທໍາການປະທ້ວງຢ່າງ ສັນຕິນັ້ນ ເອກອັກຄະລັດຖະທູດສະຫະລັດປະຈໍາອົງການສະຫ ປະຊາຊາດ ທ່ານນາງ Susan Rice ໄດ້ປະນາມການ ກວາດລ້າງພວກປະທ້ວງຂອງລັດຖະບານລີເບຍ ໃນວັນ ອາທິດວານນີ້ ໃນການໃຫ້ສໍາພາດກັບຕານ່າງຂ່າວໂທລະ ພາບ NBC ຂອງສະຫະລັດ ທ່ານນາງຍັງຂໍຮ້ອງໃຫ້ມີການເຄົາລົບ ຕໍ່ການປະທ້ວງຢ່າງສັນຕິນັ້ນ ທາງໂຄສົກກະຊວງການຕ່າງປະເທດ ທ່ານ Philip Crowley ກໍກ່າວວ່າ ທາງ Washington ໄດ້ສະແດງ ການຄັດຄ້ານຂອງຕົນຕໍ່ການໃຊ້ກໍາລັງຕໍ່ພວກປະທ້ວງຢ່າງຮຸນແຮງເຖິງຕາຍນັ້ນ ກັບລັດຖະ ມົນຕີການຕ່າງປະເທດລີເບຍ ທ່ານ Musa Kusa ແລະເຈົ້າໜ້າທີ່ຄົນອື່ນໆຂອງລີເບຍນໍາ ບັນດາລັດຖະມົນຕີການຕ່າງປະເທດຂອງ EU ຫລືສະຫະພາບຢູໂຣບ ທີ່ພົບປະກັນຢູ່ Brussels ກໍໄດ້ອອກຖະແຫລງການໃນວັນອາທິດວານນີ້ ປະນາມອັນທີ່ພວກເຂົາເຈົ້າ ເອີ້ນວ່າ ການປາບປາມຕໍ່ພວກທີ່ທໍາການປະທ້ວງຢ່າງສັນຕິນັ້ນ ພ້ອມກັບສະແດງຄວາມ ເສຍໃຈຢ່າງເລິກເຊິ່ງ ນໍາການເສຍຊີວິດຂອງພົນລະເຮືອນ ພວກລັດຖະມົນຕີການຕ່າງປະເທດ EU ໄດ້ຮຽກຮ້ອງໃຫ້ລັດຖະບານລີເບຍໃຊ້ຄວາມຍັບ ຍັ່ງຊັ່ງໃຈ ລະເວ້ນຈາກການໃຊ້ຄວາມຮຸນແຮງຕື່ມອີກໂດຍທັນທີ ແລະເລີ້ມຕົ້ນການສົນທະ ນາ ທີ່ເປີດກ້ວາງແລະມີຄວາມໝາຍ ເພື່ອແກ້ໄຂບັນຫາຄວາມໄຝ່ຝັນແລະມຸ່ງມາດປາດຖະ ໜາຂອງປະຊາຊົນນັ້ນ ໃນຄໍາຖະແຫລງສະບັບນຶ່ງໃນວັນອາທິດວານນີ້ ເລຂາທິການໃຫຍ່ອົງການສະຫະປະຊາ ຊາດທ່ານ Ban Ki-moon ກ່າວວ່າ ທ່ານມີຄວາມຕັ້ງໃຈທີ່ຈະຍົກເອົາອັນທີ່ທ່ານເອີ້ນວ່າ “ລາຍງານທີ່ໜ້າຮ້ອນໃຈ” ທີ່ອອກມາຈາກລີເບຍນັ້ນ ຂຶ້ນມາສົນທະນາກັບພວກຜູ້ນໍາຂອງ ລີເບຍ